PGR metodu atliekamu COVID-19 tyrimu nustatoma viruso RNR (genetinė medžiaga), kuri per keletą etapų paverčiama į DNR (genetinę ląstelės informaciją). DNR fragmentas padauginamas milijonus kartų naudojant polimerazės grandininę reakciją (PGR). Atliekant PGR, į reakcijos mišinį pridedama specialių fluorescencinių žymių, kurios prisijungia prie naujai sintetinamos DNR ir pagal kurių švytėjimo intensyvumą vertinamas testo rezultatas. Fluorescenciniam signalui registruoti reikalinga speciali įranga, todėl tokie tyrimai gali būti atliekami tik specializuotose laboratorijose. Tyrimo privalumas: Tai itin tikslus ir jautrus metodas, kuris parodo viruso buvimą. Viruso RNR aptinkama bet kuriuo infekcijos metu, kai tik virusas yra nosiaryklėje.
Tyrimo trūkumas: Sudėtinga ir brangi technologija, tyrimas užtrunka kelias valandas.
Gali būti atliekamas tik specialiose laboratorijose.